2.8.2023
DA
Den Europæiske Unions Tidende
C 273/13
— fastlandsklimaet med frost, der kan være ødelæggende, og et antal solskinstimer, der er gunstigt for druernes modning om sommeren.
Menneskelige faktorer » Eau-de-vie de vin de la Marne / Fine champenoise » fremstilles traditionelt af vine, der er produceret som led i fremstillingen af den kontrollerede oprindelsesbetegnelse « Champagne «, fra hovedsagelig følgende tre champagnedruesorter: Chardonnay, Pinot Noir og Meunier.
Det geografiske områdes jordbunds- og klimaforhold kombineret med de lokale metoder med hensyn til høst, presning af druerne og vinfremstilling, som er indrettet til fremstillingen af mousserende vin, har afstedkommet vine med en duftpalet baseret på forskellige sorter, en vis syrlighed og et forholdsvis lavt alkoholindhold.
Dette har resulteret i en høj aromakoncentration.
De vine, der anvendes til destillationen, tages på forskellige stadier af fremstillingen af den kontrollerede oprindelsesbe­ tegnelse » Champagne «: navnlig presning, kvalitativ udvælgelse af basisvinene og degorgering.
De har derfor en række egenskaber, som bidrager til den aromatiske originalitet af » Eau-de-vie de vin de la Marne / Fine champenoise «.
Destillationen udføres af faste destillatører, der er installeret på vindyrkningsområderne, som selv og via »Champagne«-vinavlere eller -forhandlere står for destillation, lagring og markedsføring, eller af kørende destillatører, som forarbejder vinen på vegne af vinproducenterne.
Årsagssammenhæng » Eau-de-vie de vin de la Marne / Fine champenoise » har sine primære egenskaber som følge af den råvare, der fremkommer af fremstillingen af den kontrollerede oprindelsesbetegnelse « Champagne «.
Tilknytningen til det geografiske område for » Eau-de-vie de vin de la Marne / Fine champenoise « er baseret på, at Den særlige kvalitet af druer fra Champagne: Vindistriktet Champagne skiller sig ud ved sin nordlige beliggenhed.
Det geografiske områdes jordbunds- og klimaforhold har afstedkommet en ganske særlig forvaltning af vindyrkningsområdet, som navnlig giver sig udtryk i valget af sorter.
De tre primære sorter er Chardonnay B (29 % af vindyrkningsområderne), Pinot Noir N (38 %) og Meunier N (32 %).
Disse druesorter giver sammen med områdets betingelser en råvare, som har en god balance mellem syreindhold og potentielt alkoholniveau og et lavt alkoholindhold.
Disse egenskaber, navnlig alkoholindholdet, er gunstige for fremstilling af brændevin: da udbyttet af ren alkohol er lavere, har den fremstillede brændevin en højere aromakoncentration.
De forskellige sorter betyder, at aromadiversiteten øges yderligere.
Anvendelse af vine fra fremstillingen af mousserende vine: De lokale metoder med hensyn til høst, presning af druerne og vinfremstilling er udelukkende indrettet til fremstillingen af mousserende vin.
De vine, der anvendes til fremstillingen af » Eau-de-vie de vin de la Marne / Fine champenoise «, tages fra fremstillingen af den kontrollerede oprindelsesbetegnelse »Champagne« på forskellige trin i fremstillingen: navnlig presning, kvalitativ udvælgelse af basisvinene og degorgering.
De har derfor en række egenskaber, der får » Eau-de-vie de vin de la Marne / Fine champenoise « til aromatisk at skille sig ud.
Destillatørernes og kældermestrenes viden bidrager til, at » Eau-de-vie de vin de la Marne / Fine champenoise « fuldt ud bringer de aromaer til udtryk, der er afledt af denne råvare, hvad enten der er tale om hvid brændevin med meget blomsteragtige noter, let vinagtige noter, noter af frugter med hvidt frugtkød (æbler, pærer) eller brændevin, der er modnet i henhold til de forskellige modningsstadier, hvor » Eau-de-vie de vin de la Marne / Fine champenoise « får noter af træ, vanilje, ristet brød og lys tobak.
Link til produktspecifikationen https://info.agriculture.gouv.fr/gedei/site/bo-agri/document_administratif-d643c5db-b3a5-4e76-a2de-ce06bec6bea5